Foto: Reuters /Yves Herman Niderlandiya TIV rahbari Stef Blokning ma’lum qilishicha, Rossiya qurolli kuchlari va MN17 laynerini urib tushirgan «Buk» zenit-raketa majmuasi o‘rtasida to‘g‘ridan-to‘g‘ri bog‘liqlik bor. Bu haqda Reuters xabar bermoqda. Blokning so‘zlariga ko‘ra, u Rossiyadan bo‘lgan hamkasbi Sergey Lavrov bilan telefon orqali muloqot o‘tkazgan hamda uni surishtiruv xulosalaridan xabardor qilgan. Biroq, Lavrov Rossiya tomoni halokatga aloqador ekanini rad qilishda davom etyapti. Ta’kidlanishicha, Blok Rossiya tomoni hozirgacha surishtiruvni o‘tkazayotgan xalqaro guruh bilan hamkorlik qila olmaganini xabar bergan. Niderlandiya vaziri Rossiyani bunday munosabatni o‘zgartirishga chaqirdi. «Biz Rossiyadan tovon puli to‘lab berilishini so‘raymiz», - deya ma’lum qildi Blok. Eslatib o‘tamiz, avvalroq Ukrainada Malayziya laynerini urib tushirgan «Buk» Rossiyaga tegishli bo‘lgani aniqlangandi.